बनियाठेर/नरौली। नरौली के सामुदायिक स्वास्थ्य केंद्र में आयुष्मान भारत योजना कार्यक्रम में शामिल होर्ने आइं राज्यमंत्री गुलाब देवी ने मरीजों को पॉलिथीन में मरीजों को फलों का वितरण किया। उत्तर प्रदेश शासन की ओर पॉलिथीन पर प्रतिबंध लगाया है। शासन ने पालीथिन को रोकने के लिए अभियान भी चलाया है लेकिन प्रदेश सरकार की ही समाज कल्याण राज्यमंत्री गुलाब देवी शनिवार को नरौली सामुदायिक स्वास्थ्य केंद्र में मरीजों व उनके तीमारदारों को पालिथीन में फलों का वितरण किया। जब उनसे पॉलिथीन में फल वितरण के बारे में पूछा गया तो चुप्पी साध गईं। इस मौके पर उन्होंने कहा कि प्रधानमंत्री नरेंद्र मोदी ने स्वतंत्रता दिवस पर आयुष्मान भारत योजना का श्रीगणेश किया जिससे 10 करोड़ 74 लाख परिवारों को पांच लाख रुपये प्रति वर्ष प्रति परिवार को स्वास्थ्य सुविधा का लाभ प्रदान किया जाएगा।